钦定古今图书集成/明伦汇编/闺媛典/第045卷 > 彭娥
## 钦定古今图书集成/明伦汇编/闺媛典/第045卷 > 彭娥

按《河南府志》：“彭娥，宜阳龙屋保彭氏女。晋永嘉之乱，
彭娥父母昆弟皆为贼所害。一日，娥负器出汲，闻贼
至，走还，与贼格斗，贼缚娥驱出溪，将污之。边有峭壁，
高数十丈，娥大呼曰：‘皇天有神否？我岂肯受辱于贼
奴耶’！遂以首触石者三，石忽开数丈，娥即趋入，贼逐
之，山复合，贼皆磔死，娥遂不知所在，遗器化为石，形”
似鸡。人因号曰“石鸡山女娥潭”云。